Rikunarita-ORG/Wikinium huggingface dataset:
# क्वेबेक सिटी

|  |
| --- |
| **क्वेबेक सिटीQuebec City** |
| **कॅनडामधील शहर** |
|   |
|

|  |  |
| --- | --- |
| ध्वज | चिन्ह |

 |
|
क्वेबेक सिटीक्वेबेक सिटीचे क्वेबेकमधील स्थान
 |
| गुणक: ﻿ / ﻿ |
| देश | **कॅनडा** |
| प्रांत |  क्वेबेक  |
| स्थापना वर्ष |  ३ जुलै १६०८  |
| क्षेत्रफळ |  ४५४.३ चौ. किमी (१७५.४ चौ. मैल)  |
| लोकसंख्या   |
|   - शहर |  ४,९१,१४२  |
|   - घनता |  १,०८१.२ /चौ. किमी (२,८०० /चौ. मैल)  |
| प्रमाणवेळ |  यूटीसी - ५:००  |
|  |

**क्वेबेक** ही कॅनडा देशातील क्वेबेक ह्या प्रांताची राजधानी आहे. मॉंत्रियाल ह्या शहराच्या ईशान्य दिशेवर २३३ कि. मी. अंतरावर असलेल्या ह्या शहराची लोकसंख्या २००६ च्या जनगणनेनुसार ४,९१,१४२ इतकी आहे.
पर्यायी मॉन्ट्रिऑल नंतरचे, क्वेबेक प्रांतातील, हे सगळ्यात मोठे शहर आहे. सभोवतालच्या उपनगरांची लोकसंख्या धरल्यास क्वेबेक शहराची लोकसंख्या सुमारे ७,१५,५१५ इतकी आहे.

अल्गॉन्किन भाषेत "जिथे नदी निमुळती होते" (ते शहर) असा क्वेबेक या शब्दाचा अर्थ आहे. क्वेबेक आणि लेव्ही ह्या दोन शहरांच्या दरम्यान सेंट लॉरेन्स ही नदी निमुळती होते. उत्तर अमेरिकेतील जुन्या शहरांपैकी क्वेबेक हे एक शहर असून त्याची स्थापना १६०८ साली सॅम्युएल द शांप्लेन ह्याने केली. शहारातील प्राचीन भागांमधील तटबंदीच्या भिंती अजूनही शाबूत असून युनेस्कोने १९८५ साली त्या भागाला "प्राचीन क्वेबेक" असे नवीन जागतिक वारसा स्थान जाहीर केले आहे.

क्वेबेक शहर तिथल्या उन्हाळ्यातील आणि हिवाळ्यातील उत्सवांबद्दल प्रसिद्ध आहे. "कार्निव्हल" नावाचा मोठा उत्सव इथे हिवाळ्यात साजरा केला जातो. "शातो फ्रोंतनाक" नावाचे अतिसुन्दर हॉटेल, "म्युझे दला सिव्हिलिझास्यॉं", "म्युझे दे बोझार" ही इथली प्रसिद्ध ठिकाणे आहेत. ह्याशिवाय, "मॉन्टमोरेन्सी" नावाचा धबधबा आणि "सेन्ट ऍन द बोप्रे" हे रमणीय चर्च ही येथील ठिकाणे पहाण्यासारखी आहेत.

येथे फ्रेंच भाषकांचे बहुमत असून त्यांची स्वतंत्र राष्ट्राची मागणी आहे.
# गांबिया

|  |
| --- |
| **गांबिया** Republic of The Gambia गांबियाचे प्रजासत्ताक |
|

|  |  |
| --- | --- |
|  |  |
| ध्वज | चिन्ह |

 |
| ब्रीद वाक्य: "Progress, Peace, Prosperity" |
| राष्ट्रगीत: For The Gambia Our Homeland |
| गांबियाचे स्थानगांबियाचे जागतिक नकाशावरील स्थान |
| **राजधानी** | बंजुल  |
| **अधिकृत भाषा** | इंग्लिश |
| **सरकार** | अध्यक्षीय प्रजासत्ताक |
|  - राष्ट्रप्रमुख | अडामा बॅरो |
|  |
|  |
|  |
| **महत्त्वपूर्ण घटना** |
|  - स्वातंत्र्य दिवस | १८ फेब्रुवारी १९६५  |
|  - प्रजासत्ताक दिन | २४ एप्रिल १९७०  |
| क्षेत्रफळ |
|  - एकूण | १०,३८० किमी२ (१६४वा क्रमांक) |
|  - पाणी (%) | ११.५ |
| लोकसंख्या |
|  -एकूण | १७,८२,८९३ (१४९वा क्रमांक) |
|  - गणती | {{{लोकसंख्या\_गणना}}}
{{{लोकसंख्या\_गणना\_वर्ष}}} |
|  - घनता | १६४.२/किमी² |
| **वार्षिक सकल उत्पन्न (पीपीपी)** |
|  - एकूण | ३.४९६ अब्ज अमेरिकन डॉलर  |
|  - वार्षिक दरडोई उत्पन्न | १,९४३ अमेरिकन डॉलर  |
| **मानवी विकास निर्देशांक**  . | ▼ ०.४५६ (कमी) (१६८ वा) (२००८) |
| **राष्ट्रीय चलन** | गांबियन डालासी |
| **आंतरराष्ट्रीय कालविभाग** | ग्रीनविच प्रमाणवेळ (यूटीसी) |
| **आय.एस.ओ. ३१६६-१** | GM |
| **आंतरजाल प्रत्यय** | .gm |
| **आंतरराष्ट्रीय दूरध्वनी क्रमांक** | २२० |
| राष्ट्र\_नकाशा |

**गांबिया** हा पश्चिम आफ्रिकेतील देश आहे. हा आफ्रिका खंडातील सर्वात छोटा देश आहे. गांबियाच्या पूर्व, उत्तर व दक्षिण दिशांना सेनेगल हा देश तर पश्चिमेला अटलांटिक महासागर आहे. गांबिया ह्याच नावाच्या पूर्व-पश्चिम वाहणाऱ्या नदीच्या भोवताली हा देश वसला असून बंजुल ही गांबियाची राजधानी व सर्वात मोठे शहर आहे.

आफ्रिकेमधील इतर देशांप्रमाणे गांबिया अनेक दशके युरोपीय राष्ट्रांची वसाहत होता. १९६५ साली गांबियाला युनायटेड किंग्डमपासून स्वातंत्र्य मिळाले. सध्या गांबिया राष्ट्रकुल परिषदेचा सदस्य असून येथे अध्यक्षीय लोकशाही पद्धतीचे सरकार आहे.

गांबियाची अर्थव्यवस्था बव्हंशी शेतीवर अवलंबुन आहे व ह्या परिसरामधील इतर देशांच्या तुलनेत गांबियाला आर्थिक, सामाजिक व राजकीय स्थैर्य लाभले आहे.

## खेळ

* ऑलिंपिक खेळात गांबिया
* गांबिया फुटबॉल संघ

## बाह्य दुवे

|  |  |
| --- | --- |
|  | विकिमीडिया कॉमन्सवर खालील विषयाशी संबंधित संचिका आहेत:
 गांबिया |

* अधिकृत संकेतस्थळ (इंग्लिश मजकूर)

* गांबियाचे विकिमिडिया अ‍ॅटलास
* विकिव्हॉयेज वरील गांबिया पर्यटन गाईड (इंग्रजी)
# तवा

भारतीय तवा
**तवा** किंवा **साज** हे दक्षिण, पश्चिम व मध्य आशियात प्रचलित असलेले मोठे वर्तुळाकार, सपाट किंवा अंतर्वक्र (खोलगट) पृष्ठभाग असलेल्या थाळीसारखे पाकसाधन आहे. तवे सहसा बिडाचे लोखंड, ॲल्युमिनियम, पोलाद किंवा भाजलेली माती यांपासून बनवले जातात. पोळ्या, भाकऱ्या किंवा तत्सदृश पदार्थ भाजण्यासाठी, तसेच भाज्या, मांसाचे तुकडे परतण्यासाठीही यांचा वापर केला जातो.

## व्युत्पत्ती

*तवा* हा शब्द फारसी भाषेतून आला असून दक्षिण आशियाई भाषांमध्ये या पाकसाधनाचा उल्लेख करण्यासाठी हाच शब्द रुळला आहे. अफगाणिस्तान व काही वेळा पाकिस्तानात तुर्की भाषेतून आलेला *साज* असा शब्द या पाकसाधनासाठी प्रचलित आहे.

## उपयोग

दक्षिण आशियाभर तव्याचा वापर पुढीलप्रकारच्या पदराच्या किंवा बिनपदराच्या चपात्या किंवा आंबोळ्या भाजण्यासाठी केला जातो : भाकऱ्या, चपात्या, रोट्या, पराठे, थालिपीठे, धिरडी, दोसे, उत्तप्पे, मांडे.

तसेच भाज्यांचे तुकडे परतून *तवा भाजी*, मासा तळसून *तवा फ्राय* (मासा) बनवण्यासाठीदेखील तवे वापरले जातात.

## चित्रदालन

* रोट्या भाजण्यासाठी पाकिस्तानात वापरला जाणारा तवा
* मासे तळसण्यासाठी वापरताना
* मंडाले, बर्मा येथील चपात्यांच्या टपरीवरचा तवा